**Årsmøte FAU 05.06.2023 kl. 19.00**

**Sted: Personalrommet på Tjensvoll skole.**

**Til stede:**

Mads Bertin Ohnstad (vara 5A)

Astrid Mykletun (vara 2B)

Kjetil Topland Larsen (1-blå)

Ingrid Haaland (vara 2C)

Tor Petter Johansen (5C)

Jan Ove Ringstad (5B)

Sissel Nedrebø (7B)

Arne Gunnar Jørgensen (vara 1-blå)

Eli Ane Hæren Nedreskår (1 -rød)

Hege Nygaard (6B)

Eduardo Pozo (4B)

Jostein Moe Hagen (6A)

Sissel Mugaas Østerhus (2A)

Astrid Solhaug (vara 3A)

Lars Morten Thuestad (1 -grønn)

Åshild Slåttå Watn (4A)

Jorunn Lovise Husan (3B)

Ingvild Gjelstad (6C)

Erlend Aano (2C)

1. Valg av referent

3.trinn ble kalt til tjeneste og Jorunn Lovise Husan (3B) ble referent.

1. Godkjenning av referat fra 17.04.2023

 Godkjent.

1. Godkjenning av dagsorden

 Godkjent.

1. Oppsummering av året. Dette har vi gjennomført dette halvåret
* Nytt FAU, ny FAU-leder, nestleder og økonomiansvarlig
* Arrangement om lekser med KF skolen med 70 foreldre og lærere. Godt oppmøte fra begge skoler, lærere og foresatte, og et relevant tema.
* Trygg trafikk-fokus, blant annet gjennom arrangement. Dropp-sonen kan alltid bli bedre, men foreløpig er det ingen store tiltak som kreves.
* Dugnad i skolegården. Stort oppmøte, positivt engasjement. Sopebilen hadde vært i forkant, og søppel etter dugnaden ble hentet av kommunen dagen etter (som følge av en henvendelse til kommunen fra FAU-leder).
* 17. mai-arrangement i skolegården. En positiv opplevelse tross få varmegrader og kald vind. Gode tilbakemeldinger til sceneprogrammet, og 6.trinn laga en flott ramme.
* Foreldremøter med foreldremedvirkning gjennomført. Gode tilbakemeldinger fra ledelsen. På alle trinn bidro foresatte.
* Hva skal være FAU sin viktigste rolle, ved Erlend Aano:

FAU sin viktigste rolle er å bidra til en god skole. FAU skal dra i samme retning som skoleledelsen og lærerne og bidra der vi har mulighet til å bidra. FAU har f.eks anledning til å planlegge fellesarrangement som bygger opp om en inkluderende skole, og fokusere på andre arrangement som bidrar til at elevene har det bra.

Noen ideer om fremtidige fellesarrangement ble luftet, f.eks utvidelse av skolegårdsdugnader, hyre inn foredragsholdere vi som foresatte kjenner til osv.

1. Økonomi
* Regnskap framlagt av Åshild. Godkjent, punktet «Status» utdypes i ordinært FAU-møte umiddelbart etter årsmøtets slutt.

Årsmøtet avsluttet 19.25.

Referent Jorunn Lovise Husan

**—-----------------------------------------------------------------------------------------------------------------------**

**Ordinært FAU-møte 05.06.2023 kl. 19.25**

**Sted: Sted: Personalrommet på Tjensvoll skole.**

**Til stede: Samme som ved årsmøtet, i tillegg til rektor som var til stede under FAU-møtets første sak.**

1. Nytt fra skolen ved rektor.
* Gjennomført besøksdag for neste års 1.trinn. 53 elever som i første skoleår blir fordelt på 3 grupper/klasser. Fra 2. trinn vil de bli inndelt i 2 grupper/klasser.
* Nåværende 1.trinn er i dag inndelt i tre grupper/klasser, men blir til to klasser til høsten. Nye klasselister kommer før ferien.
* Gjennomført matematikkens dag. De fleste elevene syns annerledes dager som dette er spennende og responderer positivt. Rektor understreker at skolen også har fokus på elever som syns dager som er annerledes er utfordrende. Skolen har fokus på å trygge disse elevene med forberedelser og tilstedeværende voksne.
* Kommende torsdag er det idrettsdag. Lang tradisjon.
* 7.trinn er inne i sin avsluttende barneskole-fase. Øver til revy.
* Vigilo innført, og er hovedkilden til informasjon mellom hjem og skole. Det gis ikke ut informasjon på papir fra skolen, hjemmesiden brukes i tillegg til Vigilo. Sykdom/fravær/permisjoner skal nå meldes på Vigilo. Unntak er mer enn én dags permisjon, da brukes skjema man finner på hjemmesiden. OBS: innloggingsinformasjon til Vigilo kan ende i spam.
* Høstens timeplan ble publisert til lærere i dag.
* Neste skoleårs timeplan kan etterhvert ses i Vigilo.
* «Lekbasert undervisning» innføres systematisk på 1.trinn fra høsten av. Har vist seg å ha god effekt på elever. Gode eksempler på lekbasert læring er gitt på universitetets nettsider (UiS). Alle kan oppsøke informasjon der.
* Lekser - fokus er tilpasset lesing i alle fag.
* Det blir innført gratis skolemat fra høsten av. Mat serveres tirsdag, onsdag og torsdag. Onsdag vil det være varmmat. En lærling deler ut mat til 1.-4., mens 5.-7. forsyner seg selv. Maten leveres på morgenen og rester/søppel hentes hver ettermiddag. Allergier og andre hensyn blir ivaretatt.
* Nye ansettelser av personell er gjort, noen få gjenstår.
* Det hadde vært en hendelse på slutten av SFO-tiden i dag. Rektor vil informere mer om dette på nettsiden og vurdere hvilke tiltak skolen skal gjøre. Foreldre bes følge med på informasjon og snakke med egne barn.

2. Dialogmøte om lekser gjennomføres 14. juni. FAU anser det som viktig å følge opp dette temaet. Hvis noen representanter har innspill/ideer til å øke leksebevisstheten ytterligere er alle velkommen til å melde dette inn. FAU-leder, Eduardo (4B) og Sissel (7B) deltar fra foreldrene.

3. FAU sin trafikkgruppe består av Øystein og Mads. FAU vil oppfordre høstens     1.trinn-representanter til å engasjere seg i denne gruppen da de yngste barna generelt sett er mest sårbare.

4. Møteplan høsten 2023 / våren 2024 - følgende datoer vedtatt:

* Mandag 28. august
* Mandag 25. september
* Mandag 13. november
* Mandag 15. januar
* Mandag 11. mars
* Mandag 22. april
* Mandag 3. juni (årsmøte)

5. Eventuelt:

* Status av økonomi satt i sammenheng med 6.trinn sin klassetur. Inntektene fra 17.mai ble lavere enn i fjor. Dette tror vi skyldes kaldt vær og lite salg av is. Overskuddet fra 17.mai gir dermed mindre romslige rammer for 6. trinn sin skoletur som avholdes i august/september.

FAU poengterer at for en skoletur skal også gratisprinsippet gjelde, og det er viktig at alle blir inkludert.

FAU presiserer at maksimalt 10% av OVERSKUDDET fra 17.mai skal bli værende hos FAU.

FAU diskuterte ulike «nøkler» for å kunne fordele fremtidige overskudd rettferdig og forutsigbart. Ingen fordelingsnøkkel ble vedtatt, men vi konkluderte med at høstens skoletur støttes ytterligere med kr. 6000,- til hele trinnet. Dersom det etter gjennomførte skoleturer fortsatt er underskudd gis en ny vurdering på første FAU-møte.

I fremtiden trengs tydelig informasjon fra FAU til de ulike turkomiteene i klassene om hva som er økonomisk tak og standard, og om hva de kan forvente i økonomisk støtte fra FAU. Årets turer er nøkterne økonomisk, men alt koster. En standard fordelingsnøkkel av 17.mai sitt overskudd vil kunne gi bedre forutsigbarhet for alle.

* Skolekor (sak innmeldt av 1.trinn). Det er ønskelig med et skolekor på Tjensvoll Skole. Dette kan Stavanger kulturskole ivareta, men det er politikere som innvilger penger slik at dette kan etableres og drives. Kulturskolen starter opp igjen «Kulturkarusellen" fra høsten etter initiativ og etterspørsel fra foresatte. Dette er et tilbud for 1. og 2.trinn og påmeldte elever blir selvstendig elev ved kulturskolen. Et skolekor i regi av kulturskolen vil evt gjelde fra 3.trinn, og ha et Foreldredrevet styre. FAU trykker på de knapper som er mulige for å få til dette. Det er også viktig at skolen legger til rette for en eventuell sådan aktivitet,- skolen og bydelen mangler et slikt tilbud lokalt. Jorunn Lovise tar kontakt med kulturskolen, Erlend med bekjente politikere og rektor, og Eli Ane kontakter det politiske utvalget som tildeler øremerkede penger til kulturskolen. Et skolekor vil kunne være inkluderende, og utfylle kulturtilbudet på Tjensvoll.

* Koordinering av klasseavslutninger i skolegården: For å unngå at mange avtaler klasseavslutninger på samme tidspunkt spør Kjetil på spond om hvem som har slike planlagte hendelser.

* Status for saker som var regnet som «under behandling» på forrige årsmøte: Disse ble lest opp, og evnt kommentarer sendes til FAU-leder.

Møtet hevet 20.40.

Referent Jorunn Lovise Husan